Η **Αϊσβάρια Ράι Μπατσάν** (γενν. 1 Νοεμβρίου 1973) είναι Ινδή ηθοποιός και νικήτρια του διαγωνισμού ομορφιάς Μις Κόσμος 1994. Είναι μια από τις δημοφιλέστερες διασημότητες στην Ινδία. Έχει λάβει διάφορα βραβεία, συμπεριλαμβανομένων δύο βραβείων Φίλμφεϊρ. Το 2009 η ινδική κυβέρνηση την τίμησε με το Πάντμα Σρι και το 2012 βραβεύτηκε με το Τάγμα Τεχνών και Γραμμάτων της Γαλλικής κυβέρνησης. Περιγράφεται συχνά ως "η ομορφότερη γυναίκα στον κόσμο".

Ενώ βρισκόταν στο κολέγιο, εργάστηκε και ως μοντέλο. Μετά από εμφανίσεις σε διαφημίσεις, μπήκε στα καλλιστεία Μις Ινδία όπου τερμάτισε δεύτερη. Ύστερα στέφθηκε Μις Κόσμος 1994 και έλαβε προτάσεις συμμετοχής σε ταινίες. Η πρώτη ταινία που συμμετείχε ήταν η *Iruvar* του Μάνι Ρατνάμ το 1997, στα Ταμίλ. Το 1997 έκανε την πρώτη της εμφάνιση σε ταινία στα χίντι, με τίτλο *Aur Pyaar Ho Gaya*. Η πρώτη εμπορική της επιτυχία ήταν στην ρομαντική ταινία στα ταμίλ, *Jeans* (1998), όπου ύστερα έγινε δημοφιλέστερη και κέρδισε δύο βραβεία Φίλμφεϊρ καλύτερης ηθοποιού για την συμμετοχή της στις ταινίες *Hum Dil De Chuke Sanam* (1999) και *Devdas* (2002).

Η Ράι έπαιξε σε διάφορες ταινίες όπως η *Kandukondain Kandukondain* (2000) στη γλώσσα ταμίλ, όπου έπαιξε τον ρόλο μιας παθιασμένης καλλιτέχνιδας. Το 2003 έπαιξε τον ρόλο της Μπινοντίνι στη *Chokher Bali* (2003) στα βεγγαλικά, και τον ρόλο μιας κατεθλιμμένης γυναίκας στην δραματική ταινία *Raincoat* (2004). Επίσης έπαιξε τον ρόλο της Κιραντζίτ Αχλουβάλια στην ταινία βρετανικής παραγωγής *Provoked* (2006) και το ρόλο μιας νοσοκόμας στη δραματική ταινία *Guzaarish* (2010). Οι μεγαλύτερες εμπορικές επιτυχίες της είναι οι εξής ταινίες: η ταινία *Mohabbatein* (2000), η ταινία περιπέτειας *Ινδική Περιπέτεια 2* (2006), η ιστορική ρομαντική ταινία *Jodhaa Akbar* (2008), η ταινία επιστημονικής φαντασίας *Enthiran* (2010), και το ρομαντικό δράμα *Ae Dil Hai Mushkil* (2016).

Είναι επίσης πρέσβειρα καλής θέλησης στο Πρόγραμμα των ΟΗΕ για το ΣΕΑΑ. Το 2003 ήταν η πρώτη ινδή ηθοποιός μέλος της κριτικής επιτροπής του Φεστιβάλ Κινηματογράφου των Καννών.

Προσωπική ζωή
-------------

Στις 20 Απριλίου 2007, παντρεύτηκε τον επίσης ηθοποιό Αμπισέκ Μπατσάν, με τον οποίο συνεργάστηκαν στη ταινία *Dhai Akshar Prem Ke.* Στις 16 Νοεμβρίου 2011, η Ράι γέννησε την κόρη τους, Αράντια.

Παραπομπές
----------

1. 1 2  www.hindustantimes.com/topic/aishwarya-rai.
2. ↑  «The World's Most Beautiful Woman?».
3. ↑  «Aishwarya Rai Bachchan stuns in white». The Indian Express. 18  Απριλίου 2015. Ανακτήθηκε στις 20  Ιανουαρίου 2022.
4. ↑  Simon Robinson. «India's Most Influential». Time. Αρχειοθετήθηκε από το πρωτότυπο στις 2 Νοεμβρίου 2016.
5. ↑  Jatras, Todd (9 March 2001). «India's Celebrity Film Stars». *Forbes*. Αρχειοθετήθηκε από το πρωτότυπο στις 20 February 2017.. Ανακτήθηκε στις 3 September 2001.
6. ↑  Tricia, McDermott (29 Δεκεμβρίου 2004). «"The World's Most Beautiful Woman?"». *CBS News*. Αρχειοθετήθηκε από το πρωτότυπο στις 29 Οκτωβρίου 2013.
7. ↑  
	* Simon, Bob. "The most beautiful woman in the world [Aishwarya Rai]". *60 Minutes*. CBS. 2004-12-29.
	* «'World's most beautiful woman' Aishwarya Rai gives birth». *The Daily Telegraph*. 2011-11-16. Αρχειοθετήθηκε από το πρωτότυπο στις 2018-04-23. .
	* Hiscock, Geoff (2007). *India's global wealth club*. John Wiley and Sons. σελ. 6. ISBN 0-470-82238-4.
	* «Meet the Biggest Movie Stars on the Planet (You May Not Have Heard Of)». *The Oprah Winfrey Show*. 2009-09-28. Αρχειοθετήθηκε από το πρωτότυπο στις 2017-03-29.. Ανακτήθηκε στις 2017-03-28.
	* Chhabra, Aseem (2005-02-09). «Ash does fine on Letterman». *Rediff*. Αρχειοθετήθηκε από το πρωτότυπο στις 2009-05-28. .
8. ↑  «Aishwarya at Cannes 2010». CNN Travel. Αρχειοθετήθηκε από το πρωτότυπο στις 2017-05-27.. Ανακτήθηκε στις 2018-01-10.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59318083
* LCCN: nr00009022
* ISNI: 0000 0001 1652 2282
* GND: 138987033
* SUDOC: 07744390X
* BNF: cb14517154p (data)
* BIBSYS: 12049951
* NKC: xx0176175
* BNE: XX4671283

 |

 |